Ο **Ζόραν Γκάιτς** (Σερβικά: Зоран Гајић - Zoran Gajić, αναφερόμενος σε ορισμένες ελληνόφωνες πηγές και ως Ζόραν Γκάετς) γεννήθηκε στις 28 Δεκεμβρίου 1958 στο Πάντσεβο και είναι Σέρβος προπονητής πετοσφαίρισης. Διετέλεσε προπονητής των εθνικών ομάδων ανδρών της Γιουγκοσλαβίας, της Ρωσίας του Ιράν, και πολλών συλλόγων.

Προπονητική καριέρα
-------------------

Ο Ζόραν Γκάετς Ξεκίνησε την προπονητική του καριέρα στη Μλάντοστ Ομόλιτσα και συνέχισε στη Βοϊβοντίνα του Νόβι Σαντ. Το 1993 ταξίδεψε στην Ελλάδα όπου εργάστηκε κατα σειρά στον Άρη (1993-95), στην Ορεστιάδα (1995-97 και 2000-01) και στον Ολυμπιακό (1998-2000) με τον οποίο κατέκτησε το νταμπλ της περιόδου 1998-99 αλλά και τον οδήγησε σε όλη τη διαδρομή του πρωταθλήματος 1999-2000 μέχρι τα πλέι οφ. Τότε μετά την απώλεια του Κυπέλλου από τον Ηρακλή, αντικαταστάθηκε από τον Τάσο Κουμπλή, με τον οποίο οι ερυθρόλευκοι κατέκτησαν τελικά τον τίτλο. Είχε επίσης ένα σύντομο πέρασμα από την Α.Ε.Κ. το 2001.

Στη συνέχεια ανέλαβε προπονητής στις Αρτσέλικ Κωνσταντινούπολης (2002-04), Λοκομοτίβ Μπέλγκοροντ (2004-05), Ίσκρα Οντιντσόβο (2007-09), Ούραλ Ουφά (2009-10) και στη γυναικεία ομάδα Ραμπίτα Μπακού (2011-12), με την οποία κατέκτησε στη Ντόχα του Κατάρ το Παγκόσμιο πρωτάθλημα Συλλόγων το 2011 και το πρωτάθλημα του Αζερμπαϊτζάν το 2012. Στην ίδια ομάδα επανήλθε τον Φεβρουάριο του 2015,  όπου παρέμεινε μέχρι τον Νοέμβριο του (2016), οπότε και ανέλαβε την προεδρία της σερβικής ομοσπονδίας πετοσφαίρισης.

Τη μεγαλύτερη διάκριση την πέτυχε στους Ολυμπιακούς αγώνες του Σύδνεϋ το 2000, όπου με την Εθνική ομάδα της Γιουγκοσλαβίας κατέκτησε το Χρυσό μετάλλιο στην Πετοσφαίριση Ανδρών, με μια ομάδα που μόλις είχε βγει από τς στάχτες ενός αποτρόπαιου εμφυλίου πολέμου.

Με την ίδια ομάδα είχε πολλές ακόμα διακρίσεις σε Ολυμπιακούς Αγώνες, Παγκόσμια και Ευρωπαϊκά πρωταθλήματα ανδρών.

Πολιτική καριέρα
----------------

Ο Ζόραν Γκάετς προτάθηκε και ανέλαβε τον Νοέμβριο του (2016) την προεδρία της Σερβικής Ομοσπονδίας Πετοσφαίρσης, στην οποία παρέμεινε πρόεδρος μέχρι τον Οκτώβριο του 2022, οπότε ανέλαβε Υπουργός αθλητισμού της Σερβίας, προταθείς από τον Πρόεδρο της σερβικής δημοκρατίας Αλεξάνταρ Βούτσιτς.

Τίτλοι - Διακρίσεις με την Εθνική Ανδρών Γιουγκοσλαβίας
-------------------------------------------------------

### Ολυμπιακοί Αγώνες

* 2000 (Σύδνεϋ): 01 ! Χρυσό Μετάλλιο
* 1996 (Ατλάντα): 2 ! Αργυρό Μετάλλιο

### Παγκόσμια Πρωταθλήματα

* 1998 (Ιαπωνία): Αργυρό Μετάλλιο

### Ευρωπαϊκά Πρωταθλήματα

* 2001 (Οστράβα - Τσεχία): 01 ! Χρυσό Μετάλλιο
* 1997 (Αϊντχόβεν - Ολλανδία): 2 ! Αργυρό Μετάλλιο
* 1995 (Αθήνα - Ελλάδα): 3 ! Χάλκινο Μετάλλιο
* 1999 (Βιέννη - Αυστρία): 3 ! Χάλκινο Μετάλλιο

2 ! **Αργυρό μετάλλιο**: Ολυμπιακοί Αγώνες: 2016, Ρίο ντε Τζανέιρο (Εθνική Γυναικών Σερβίας - Βοηθός προπονητής)

Τίτλοι με συλλόγους
-------------------

* Παγκόσμιο Πρωτάθλημα Συλλόγων Γυναικών (1): 2011 - Ραμπίτα Μπακού
* Πρωτάθλημα Ελλάδας Ανδρών (1): 1998-99 - Ολυμπιακός
* Κύπελλο Ελλάδας Ανδρών (1): 1998-99 - Ολυμπιακός
* Πρωτάθλημα Αζερμπαϊτζάν Γυναικών (2): 2011-12, 2014-15 - Ραμπίτα Μπακού

Παραπομπές
----------

1. ↑  Η νέα Κυβέρνηση της Σερβίας Ανακτήθηκε στις 27  Οκτωβρίου 2022.
2. ↑  «Members of Government». Ανακτήθηκε στις 27  Οκτωβρίου 2022.
3. ↑  Προποντής στην Ίσκρα Οντιντσόβο Αρχειοθετήθηκε 2021-04-19 στο Wayback Machine. www.sport-fm.gr
4. ↑  «Προπονητής στην Ούραλ Ουφά». Αρχειοθετήθηκε από το πρωτότυπο στις 11 Απριλίου 2021.  www.enet.gr
5. ↑  Ο Γκάετς στη Ραμπίτα Μπακού - Η συνηθεια που εγινε λατρεία Αρχειοθετήθηκε 2023-02-14 στο Wayback Machine. www.volleyplanet.gr
6. ↑  Η Ραμπίτα από το Kαλοκαίρι του 2015 έχει πλέον μετονομαστεί σε Τέλεκομ Μπακού.
7. ↑  15 χρόνια από του χρυσό της Σερβίας του Ζόραν Γκάετς στους Ολυμπιακούς Αγώνες του Σίδνεϊ Αρχειοθετήθηκε 2023-02-14 στο Wayback Machine. www.thrakisports.gr
8. ↑  The Government of the Republic of Serbia (2022) Αρχειοθετήθηκε 2022-10-27 στο Wayback Machine. www.srbija.gov.
9. ↑  Υπουργός αθλητισμού της Σερβίας ο πρώην προπονητής του Ολυμπιακού Ζόραν Γκάετς Αρχειοθετήθηκε 2023-02-14 στο Wayback Machine. www.fosonline.gr

Εξωτερικοί σύνδεσμοι - Πηγές
----------------------------

* Ζόραν Γκάετς: Ατομικά στοιχεία - Διακρίσεις - Ομάδες καριέρας volleybox.net
* Ζόραν Γκάετς - Σύλλογοι στα ευρωπαϊκά κύπελλα www-old.cev.eu
* 29 Σέρβοι που έγραψαν ιστορία στον ελληνικό αθλητισμό Αρχειοθετήθηκε 2019-04-12 στο Wayback Machine. www.thetoc.gr
* Συνέντευξη Ζόραν Γκάετς: Να γιατί οι Σέρβοι κυριαρχούν στα ομαδικά αθλήματα (vid) Αρχειοθετήθηκε 2020-11-27 στο Wayback Machine. www.fosonline.gr
* Γκάετς, Νέμετς και Γιοβάνοφ στην Αθήνα για το σεμινάριο του ΣΕΠΠΕ - Βιογραφικά Αρχειοθετήθηκε 2022-01-16 στο Wayback Machine. www.volleyball.gr